लोग अपने ही सिद्धांतों पर अडिग क्यों नहीं रह पाते?\nकई रिपोर्ट्स के मुताबिक उन्होंने मावेन प्रोजेक्ट की वजह से इस सम्मानित टेक्नोलॉजी कंपनी को छोड़ दिया.

इस प्रोजेक्ट में अमरीकी सेना के ड्रोन के लिए डेटा प्रॉसेस किया जाता था. कंपनी के शीर्ष अधिकारियों ने काम से जुड़ी नैतिकता से जिस तरह समझौते किए, उसे लेकर भी गहरे मतभेद थे.

हममें से कई लोग एक नैतिक दुविधा में रहते हैं. क्या आप इस आधार पर एक आकर्षक सैलरी वाली नौकरी छोड़ देंगे कि आप पर्यावरण, जानवरों पर प्रयोग या ग्राहकों के साथ व्यवहार को लेकर अपनी कंपनी के तौर-तरीकों से इत्तेफ़ाक नहीं रखते?

अगर आपका जवाब हां है तो आंकड़े इशारा करते हैं कि आपके 1981 से 1996 के बीच जन्म लेने वाला होने की संभावना है.

एक के बाद एक कई शोध में दावा किया गया है कि आबादी का यह वर्ग अपने काम से बदलाव लाने के प्रति पिछली पीढ़ियों के मुक़ाबले ज़्यादा प्रेरित है.

यह भी दावा है कि जो नौकरी छोड़ते हैं उनमें से कई लोग नैतिक या सांस्कृतिक रूप से बेहतर विकल्प तलाशते हैं, भले ही सैलरी कम मिले.

लेकिन क्या यह सच है? असल ज़िंदगी में इन विकल्पों को भला कौन अपनाना चाहेगा?

नौकरी छोड़ने की कीमत

नई सदी में जवान होने वाले मिलेनियल्स को अक्सर नौकरी में छलांग लगाने वाली पीढ़ी कहा जाता है. वे किसी एक काम से चिपक कर नहीं रहना चाहते, ना ही वे तरक्की के उन रास्तों को चुनते हैं जिनके बारे में पहले से अनुमान लगाया जा सके.

कुछ परंपरागत उद्योगों को अपने सबसे युवा कामगारों को जोड़े रखने में मुश्किल हो रही है.

इंस्टीट्यूट ऑफ़ स्टूडेंट एम्प्लॉयर्स की 2017 की रिपोर्ट से पता चलता है कि ब्रिटेन के 46 फीसदी स्नातकों ने सिर्फ़ 5 साल के बाद अपनी पहली नौकरी छोड़ दी.

आम तौर पर यह मान लिया जाता है कि वे अपने सपने पूरे करने के लिए या दुनिया देखने के लिए नौकरी छोड़ रहे हैं. लेकिन कॉरपोरेट करियर छोड़कर दुनिया घूमना या कोई बिजनेस शुरू करना एक बड़ा और महंगा फ़ैसला है. गिने-चुने लोग ही यह फ़ैसला ले पाते हैं.

रिसर्च दिखाते हैं कि दो नौकरियों के बीच फ़ासला होने से औसत तनख़्वाह घटती है. यह गिरावट सालाना हज़ारों डॉलर की हो सकती है. इससे भावी रोजगार की गुणवत्ता और उससे मिलने वाली संतुष्टि भी घटती है.

कोलंबिया के पूर्व इन्वेस्टमेंट बैंकर और कंसल्टेंट क्रिश्चियन बायफ़ील्ड ने बैंकिंग और बीमा क्षेत्र में अच्छी तनख़्वाह वाली कई नौकरियां छोड़ीं, क्योंकि वे उनसे संतुष्ट नहीं...\n\ntl;डॉ:
क्या आप नैतिकता के आधार पर कोई नौकरी छोड़ देंगे? पिछली गर्मियों में गूगल के एक दर्ज़न कर्मचारियों ने ऐसा किया था.